Държавен вестник, бр. 104, 2007 г., стр. 17

Б Р О Й  104
Д Ъ Р Ж А В Е Н   В Е С Т Н И К
С Т Р .  17
3. условията и редът за регистриране на це-
ните на лекарствените продукти, които се от-
пускат без лекарско предписание.
Чл. 2. (1) Цена на лекарствен продукт, включ-
ван в Позитивния лекарствен списък и запла-
щан с публични средства, е цената в български
левове, утвърдена от Комисията по цените на
лекарствените продукти.
(2) Пределна цена на лекарствен продукт,
отпускан по лекарско предписание, извън лекар-
ствените продукти по ал. 1, е цената в български
левове, утвърдена от Комисията по цените на
лекарствените продукти, която е максимално
допустима при продажбата му на дребно.
(3) Цена на лекарствен продукт, отпускан
без лекарско предписание, е максималната про-
дажна цена на дребно в български левове, зая-
вена от притежателя на разрешението за упот-
реба и регистрирана от Комисията по цените на
лекарствените продукти.
Чл. 3. Когато в разрешението за употреба на
лекарствен продукт е посочен режим на пред-
писване “по лекарско предписание и без лекар-
ско предписание”, цената на лекарствения про-
дукт се образува по реда на глава трета.
Чл. 4. (1) Комисията по цените на лекарст-
вените продукти създава и поддържа публичен
регистър на цените на лекарствените продукти
по чл. 2.
(2) Регистърът по ал. 1 се обявява на интер-
нет страницата на Комисията по цените на ле-
карствените продукти.
(3) Най-малко веднъж годишно Комисията
по цените на лекарствените продукти изпраща
на Европейската комисия списък на утвърде-
ните, съответно регистрираните, през годината
цени на лекарствените продукти.
Чл. 5. (1) Лекарствен продукт, отпускан по
лекарско предписание, може да се продава на
територията на страната само след влизането в
сила на решението за утвърждаване на предел-
на цена на този продукт.
(2) Лекарствен продукт, отпускан без лекар-
ско предписание, може да се продава на терито-
рията на страната само след регистрирането на
цена по реда на глава пета.
Чл. 6. (1) Търговецът на дребно продава ле-
карствен продукт на цена, не по-висока от ут-
върдената цена по чл. 2, ал. 1, пределната цена
по чл. 2, ал. 2 или от регистрираната цена по
чл. 2, ал. 3.
(2) Всеки търговец на дребно е длъжен да
посочи продажната цена върху опаковката на
лекарствения продукт, без да нарушава данни-
те върху нея.
Г л а в а  в т о р а
ОБРАЗУВАНЕ НА ЦЕНА НА ЛЕКАРСТВЕН
ПРОДУКТ, ВКЛЮЧВАН В ПОЗИТИВНИЯ
ЛЕКАРСТВЕН СПИСЪК И ЗАПЛАЩАН С
ПУБЛИЧНИ СРЕДСТВА
Чл. 7. (1) Цената на лекарствен продукт,
включван в Позитивния лекарствен списък и
заплащан с публични средства, се образува от
следните елементи:
1. цена на производител, която не може да
бъде по-висока от левовата равностойност на
най-ниската цена за същия лекарствен продукт,
заплащан от обществените здравноосигурител-
ни фондове на страните, посочени в справката
по чл. 13, ал. 1, т. 5;
2. надценка за търговец на едро в размер 9,
8 и 6 на сто от заявената по т. 1 цена съобразно
критерия, определен в чл. 8;
3. надценка за търговец на дребно в размер
22, 20 или 18 на сто от заявената по т. 1 цена
съобразно критерия, определен в чл. 8.
(2) Цената на лекарствен продукт, включ-
ван в Позитивния лекарствен списък, се изчис-
лява като сбор от елементите по ал. 1, т. 1, 2 и
3 и данък върху добавената стойност.
(3) Когато лекарственият продукт се внася
от трета за Европейския съюз (ЕС) държава,
към заявената от притежателя на разрешение-
то за употреба цена преди изчисляването на
надценките на търговеца на едро и на търгове-
ца на дребно се добавя стойността на установе-
ните плащания по действащите нормативни
актове в страната.
Чл. 8. (1) В случай че заявената цена на произ-
водител е до 10,00 лв., размерът на надценките за
търговец на едро и за търговец на дребно, които
се добавят към нея, е съответно 9 и 22 на сто.
(2) В случай че заявената цена на производи-
тел е в границите от 10,01 лв. до 30,00 лв., раз-
мерът на надценките за търговец на едро и за
търговец на дребно, които се добавят към нея,
са съответно 8 и 20 на сто.
(3) В случай че заявената цена на производи-
тел е над 30,00 лв., размерът на надценките за
търговец на едро и за търговец на дребно, които
се добавят към нея, са съответно 6 на сто, но не
повече от 15 лв., и 18 на сто, но не повече от 30 лв.
Г л а в а  т р е т а
ОБРАЗУВАНЕ НА ЦЕНА НА ЛЕКАРСТВЕН
ПРОДУКТ, ОТПУСКАН ПО ЛЕКАРСКО
ПРЕДПИСАНИЕ
Чл. 9. (1) Пределната цена на лекарствен
продукт, отпускан по лекарско предписание,
извън тези по глава втора, при продажба на
дребно се образува от следните елементи:
1. цена на производител, която не може да
бъде по-висока от левовата равностойност на
най-ниската цена на производител за същия
лекарствен продукт в страните, посочени в
справката по чл. 13, ал. 1, т. 6;
2. надценка за търговец на едро в размер 9,
8 или 6 на сто от заявената по т. 1 цена съобраз-
но критерия, определен в чл. 10;
3. надценка за търговец на дребно в размер
22, 20 или 18 на сто от заявената по т. 1 цена
съобразно критерия, определен в чл. 10.
(2) Пределната цена на лекарствен продукт
се изчислява като сбор от елементите по ал. 1,
т. 1, 2 и 3 и данък върху добавената стойност.
(3) Когато лекарственият продукт се внася
от трета за ЕС държава, към заявената от при-
тежателя на разрешението за употреба цена
преди изчисляването на надценките за търго-